भाजपा झाविमो नेता के बीच गाली-गलौज
शहरमें मंगलवार को भाजपा झाविमो नेताओं के बीच हुई गाली-गलौज से राजनीतिक माहौल गरमा गया है। भाजपा अल्पसंख्यक मोर्चा के प्रखंड अध्यक्ष मो. अफजल झाविमो नेता सह नगर पंचायत के पार्षद मो. गुलाब के बीच एक विकास योजना को लेकर मोबाइल पर गाली-गलौज हुई। मामले में थाना प्रभारी विनोद कुमार पासवान ने झाविमो नेता को फटकारते हुए थाना बुलाया। फिर क्या था, एक ओर झाविमो नेता समीर महंती के नेतृत्व में झाविमो कार्यकर्ता थाना पहुंचे तो दूसरी ओर दर्जनों भाजपाई भी प्रखंड प्रभारी सह जिला महामंत्री सुदीप पटनायक मंडल अध्यक्ष शंभूनाथ मल्लिक के नेतृत्व में थाना पहुंचे। थाना प्रभारी के कक्ष में ही दोनों पक्ष एक-दूसरे पर दोषारोपण करने लगे। थाना प्रभारी, भाजपा मंडल अध्यक्ष झाविमो नेता समीर महंती के हस्तक्षेप के बीच मो. गुलाब को अपनी गलती माननी पड़ी और बाद में दोनों पक्षों के बीच समझौता करा दिया गया।
क्या था मामला
नगरपंचायत के संवेदक अमिय महतो द्वारा मुस्लिम बस्ती में ग्रेड वन सड़क का कार्य पेटी में नंप पार्षद मो. गुलाब से करवाया जा रहा है। मंगलवार को भाजपा अल्पसंख्यक मोर्चा के मो. अफजल ने नपं के जेई को फोन कर प्राक्कलन के मुताबिक कार्य करवाने की बात कही। थोड़ी देर पश्चात भाजपा कार्यालय में बैठे मो. अफजल के मोबाइल पर मो. गुलाब का फोन आया और वे गाली गलौज करने लगे। उसी वक्त अपनी जीप से गुजर रहे थाना प्रभारी विनोद कुमार पासवान ने हल्ला सुना तो भाजपा कार्यालय पहुंचे। उन्होंने मो. अफजल से मोबाइल लेकर दूसरी ओर से किए जा रहे अपशब्द सुने और मो. गुलाब को फटकारते हुए थाना बुला लिया।
थाना प्रभारी के कक्ष में मौजूद भाजपा झाविमो नेता।
bho_Deva hin_Deva hin_Deva hin_Deva bho_Deva